Flagg vun Moldawien

De Flagg vun Moldawien wurr in en Gesett van' 12. Mai 1990 eerstmals fastleggt, noch för de Unafhängigkeit vun dat Land an' 27. August 1991. Nochmals nömmt wurrd se in de Verfaaten van'  29. Juli 1994.

 Beschrieven 
De Flagg is en Trikolore in de Farven blau, geel un root (vun links nah rechts). Dat Siedenverhältnis vun de Hööcht to de Breedt bedrocht 1:2. In de Midden vun de Flagg liggt dat  Wappen vun Moldawien, en Adler, de en Schild mit de Afbillen vun en Stier hollt. Der Schild hett en historschen oorsprung un wiest mit den Stier up dat ehmalge Fürstendom Moldau un mit den Adler up Rumänien hen. Vörbild för de Farfwahl weer de Flagg vun Rumänien. Dat Siedenverhältnis folgt sowjeetsch Traditschoon.

De Rücksiet vun de Flagg bild siet 2010 dat Wappen speegelverkehrt af.Flaggengesett vun Moldawien van' 17. September 2010 Dorvör fehl dat Wappen up de  Rücksiet.Webupträe vun den moldauischen Präsidenten: Drapelul de Stat al Republicii Moldova, in Rumäänsch, afropen an' 6. November 2007.

De Flaggen vun Moldawien un Rumänien wiesen groot Ähnlichkeiten mit de Flaggen vun Andorra un den Tschad up.

 Farven 
Dat Flaggengesett van' 17. September 2010 beschrifft de Farven vun de Flagg för verscheeden Systeme.

 System Berlin Blau Chromgeel Vermion-Root Bruun (in dat Wappen) Gröön (in dat Wappen) RGB  0-70-174  255-210-0  204-9-47  176-126-91  0-122-80 Hexadezimalformat  #0046AE  #FFD200  #CC092F  #B07E5B  #007A50 Pantone  293c  109c  186c  4645c  3415c CYMK  97.81.0.0  1.15.100.0  13.100.90.4  28.15.68.7  100.26.86.14

 Geschichte 
 1944–1952 
Nah de Annexion dör de Sowjetunion wiels den Tweeten Weltkrieg kreeg  Moldawien af 1944 en Flagg mit de kyrillisch Bookstaaven РССМ (RSSM för Република Советикэ Сочиалистэ Молдовеняскэ; Moldauische Sozialistische Sowjetrepublik) in Serifenschrift up root Grund. De mit en Hammer krüüzt Sicht symboliseer de Vereenigung as Deel vun de Sowjetunion.

 1952–1990 
To Tiet vun  de Moldauischen Sozialistischen Sowjetrepublik as Deel vun de Sowjetunion harr Moldawien af den 31. Januar 1952 en root Flagg mit horizontal verloopen, gröön Striepen ünner Hammer un Sicht. De dortofüügt Root Steern stunn as Symbol för de kommunistischen Werte un de klassenloos Sellschopp. Up de Rücksiet hemm de Symbole dorgegen fehlt. De groot Ähnlichkeit mit de Flaggen vun all Sowjetrepubliken sull dorbi nochmals dat Kollektiv un de Gliekheit ünnerstrieken.

 Wiedere Flaggen vun Moldawien 
Siet 2010 gifft dat nee Flaggen för verscheeden Amtsinhebber vun dat Land.

De Flagg vun de Armee is nich to verwesseln mit en Kriegsflagg. Se is en Flagg vun de Organisatschoon, nich en eegen Version vun de Natschonalflagg. De Flagg vun de Armee wurrd parallel to de Natschonalflagg bruukt, nich an Stäe vun disse.

 Transnistrien 
De aftrünnige Transnistrische Moldawische Republik (Transnistrien), de internatschonal nich anerkannt is, bruukt siet den fröhen 1990er Johren de Flagg vun de Moldauische SSR. För Nich-Regeeensgeschäfte as persönlichen oder kommerziellen Gebruuk is de Variante ahn de sowjeetsch Symbole (Hammer, Sicht un Steern) tolaaten.  2009 wurr tosätzlich en Natschonalflagg in de Farven witt blau root vörslahn. De ist meest identisch mit de Flagg vun de russisch Föderatschoon, blots dat Sietenverhältnis is anders (1:2 statt dat russisch 2:3). Dormit will man dat eng Verhältnis to Russland wiesen.Transnistria considers broadening its state symbols. Artikel över Natschonalflagg up: social.moldova.org (en). Afropen an' 3. Mai 2012.

 Gagausien 
Dat to Moldawien hörrn autonoom Rebeet Gagausien hett en eegen Flagg. Ebenso dat dor leven Volk vun de Gagausen (kiek ok: Flagg vun de Gagausen).

 Enkeld Nahwiesen 

 Weblinks 
 Richtliens to de Gestaltung vun de Natschonalsymbole
 Flags of the World - Moldova (engelsch)

 Literatur 
 Ralf Stelter: Flaggenlexikon. Fischer Verlag, Frankfort an'n Main 2010, ISBN 978-3-596-18522-1.

Kategorie:Moldawien
Moldawien